Foto: Reuters Amerika yetakchisi Donald Tramp 2020 yilda Qo‘shma shtatlarda bo‘lib o‘tadigan prezidentlik saylovlarida yutqazishga tayyor emasligi haqida gapirdi. Qayd etilishicha, undan davlat rahbarligi uchun navbatdagi saylovda yutqazishga tayyor-tayyormasligi so‘ralgan. «Yo‘q. Menimcha, yo‘q», — deya Trampning so‘zlarini keltirmoqda NBC. U yutqazishni yoqtirmasligi va o‘z hayotida ham yutqazishga odatlanmagani haqida qo‘shimcha qilgan. Tramp 18 iyun kuni prezidentlik poygasiga qo‘shilganini ma’lum qildi. AQSh prezidenti saylovlari 2020 yilning 3 noyabriga belgilangan. Bundan avvalroq, Tramp ikkinchi muddat uchun saylov kampaniyasi doirasida 25 mln yevro mablag‘ yig‘ganini ma’lum qilgandi.